دونن دیاربکیرده باش وئرن پارتلاییشین ترور هجومو اولدوغو تصدیقلنیب.
آخار. آذ خبر وئریر کی، بو سؤزلری تورکییهنین داخیلی ایشلر ناظری سلیمان سویلو دئییب.
«اولجه ائله بیلدیک، پارتلاییش آوتومبیلده اولوب. اما سونرا معلوم اولدو کی، ترورچولار لاغیم آتاراق یئرین آلتینا پارتلاییجی مادده یئرلشدیریبلر. حاضردا خسته خانادا ۱۰-۱۲ یارالی وار. بیر تکنیکی ایشچی و بیر پلیس شهید اولوب. والیلیک یاخین ساعتلاردا حادثه ایله باغلی داها اطرافلی معلومات وئرهجک»، - سویلو بیلدیریب.
قید ائدک کی، دونن تورکییهنین دیاربکیر ویلایتینین باغلار محالیندا یئرلشن تهلوکهسیزلیک شعبهسینین علاوه بیناسیندا پارتلاییش باش وئریب.
azb_Arab azb_Arab azb_Arab azb_Arab